Diari Oficial de la Generalitat Valenciana


Sumari del DOGV 7969, del 31-01-2017 (2017/138)

Notificació de la sentència dictada en el procediment de divorci contenciós número 2223/2015.
---------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/138


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 2223/2015. [2017/138]  
Lletrat de l'Administració de Justícia: Jorge Cuéllar Otón.  
Judici: Divorci contenciós 002223/2015.  
Part demandant: María Isabel Asencio Navarrete.  
Part demandada: Juan Carlos Gómez Valero.  
Sobre: modificació de mesures no consensuades.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada pel procurador Emilio Moreno Saura, en nom i representació de María Isabel Asencio Navarrete, contra Juan Carlos Gómez Valero, i declare:  
1. La dissolució per divorci del matrimoni celebrat en data 17 de novembre de 2001, entre les parts, María Isabel Asencio Navarrete i Juan Carlos Gómez Valero, amb els efectes legals inherents a aquesta declaració; i resta dissolt el règim econòmic matrimonial.  
2. Establisc les mesures següents:  
a) L'exercici de la pàtria potestat sobre el menor, A. G. A., serà exclusiu de la mare.  
L'exercici exclusiu de la pàtria potestat implica l'adopció per la mare de totes aquelles decisions rellevants que afecten el seu fill, especialment, en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre o el model educatiu o les activitats extraescolars que cal realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; sempre que no siga suficient el mer consentiment del menor; la realització o no d'un acte religiós o social rellevant, així com en la manera de dur-lo a terme, sense que pel que fa a això tinga la prioritat el progenitor amb el qual es trobe la menor en el moment que s'haja de realitzar; el canvi de domicili; i l'autorització per a l'eixida del territori nacional.  
b) El fill del matrimoni restarà sota l'exclusiva guarda i custòdia de la mare, i no establisc cap règim de visites amb el fill menor per part del pare.  
3. No s'estimen motius per a imposar les costes processals a cap dels litigants.  
Notifiqueu la resolució anterior a les parts i feu-los saber que aquesta és susceptible de recurs d'apel·lació. El recurs s'ha d'interposar per escrit dins del termini de 20 dies hàbils, comptador des de l'endemà que es notifique. És necessària la amb la consignació prèvia de 50 euros en el compte de consignacions i dipòsits d'aquest jutjat, sense aquest requisit no s'admetrà a tràmit el recurs, disposició addicional 15a de la Llei orgànica del poder judicial modificada per la Llei orgànica 1/2009, de 3 de novembre de 2009.  
Remeteu-ne un testimoniatge al Registre Civil d'Elx perquè es faça l- oportuna anotació marginal.  
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.  
Aquesta és la meua sentència, que pronuncia, mana i firma José María de la Calzada Peñalosa, jutge substitut amb destinació al Jutjat de Primera Instància número 6 d'Elx i partit. En done fe.  
Publicació. La sentència anterior va ser donada i publicada, i es va publicar de la manera prevista en l'article 212 de la Llei d'Enjudiciament Civil. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació a Juan Carlos Gómez Valero.  
  
  
Elx, 9 de gener de 2017.- El lletrat de l'Administració de justícia: Jorge Cuéllar Otón.